stanford-oval/wikipedia huggingface dataset:
STS-129

STS-129:n laukaisu 16. marraskuuta 2009.
STS 129:n laskeutuminen.
STS-129/ULF3 (ISS Utilization and Logistics Flight - 3) oli avaruussukkulalento Kansainväliselle avaruusasemalle (ISS). Se oli avaruussukkula Atlantiksen 31. lento.
Lento laukaistiin matkaan 16. marraskuuta 2009 kello 21.28 Suomen aikaa. Atlantis telakoitui Kansainväliseen avaruusasemaan 18. marraskuuta. Atlantis laskeutui Kennedyn avaruuskeskukseen Floridaan 27. marraskuuta 2009 kello 16.44 Suomen aikaa.
Atlantiksen pääasiallisena tehtävänä oli kuljettaa varaosia avaruusaseman ulkopuolelle runko-osan ympärille kiinnitettäväksi. Sukkulan mukana oli yli 13 tonnia varaosia. Yksitoistapäiväisellä lennolla suoritettiin kolme avaruuskävelyä.
Sukkulan rahtitilassa oli ensilennollaan kaksi suurikokoista paineistamatonta ExPRESS Logistics Carrier kuljetusalustaa (ELC1 ja ELC2), joihin on sijoitettu kaksi varagyroskooppia, kaksi typpitankkia, kaksi pumppumoduulia, ammoniakkitankki, avaruusaseman robottikäsivarren liikuntamekanismi, Canadarm2:n umbilikaali ja korkeapaineinen kaasutankki. ELC2:ssa on myös avaruuden olosuhteiden vaikutuksia selvittävä MISSE-7 -materiaalikoe. Atlantis kuljetti asemalle myös tietoliikennelaitteita.
Atlantiksen lennon päätyttyä sukkulaohjelmassa on jäljellä enää viisi lentoa.
Nasa järjesti ensimmäistä kertaa reaaliaikaisen sukkulan laukaisun twitter-kokoontumisen Kennedyn avaruuskeskuksessa.
Miehistö

| Asema | Asemalle lähtevä | Asemalta palaava |
| --- | --- | --- |
Komentaja: Charles O. Hobaugh 3. avaruuslento
Pilotti: Barry Wilmore 1. avaruuslento
Tehtäväspesialisti 1: Leland Melvin 2. avaruuslento
Tehtäväspesialisti 2: Randolph Bresnik 1. avaruuslento   Lentoinsinööri EV3
Tehtäväspesialisti 3: Michael Foreman 2. avaruuslento  EV1
Tehtäväspesialisti 4: Robert Satcher 1. avaruuslento  EV2
| Tehtäväspesialisti 5 | (ei kukaan) | Nicole Stott Retkikunta 21 1. avaruuslento |
Tilastoja

160. Yhdysvaltain miehitetty avaruuslento
129. sukkulalento STS-1:n jälkeen
31. Atlantiksen lento
104. avaruussukkula Challengerin onnettomuuden jälkeinen lento
16. avaruussukkula Columbian onnettomuuden jälkeinen lento
31. avaruussukkulalento Kansainväliselle avaruusasemalle
Aiheesta muualla

Wikimedia Commonsissa on kuvia tai muita tiedostoja aiheesta .
Nasan STS-129 kotisivu
Nasan STS-129:n lehdistöpaketti (Arkistoitu – Internet Archive) (7 Mt pdf)
Nasan avaruussukkulasivu
CBS News Coverage of STS-129: Status Report (englanniksi)
STS-129:n laukaisu – Nasan YouTube video (2:33 min, public domain)
| 0 | 1 | 2 | 3 |
| --- | --- | --- | --- |
|  | Edeltäjä: STS-128 | Nasan avaruussukkulalennot | Seuraaja: STS-130 |
STS-129 Atlantis laukaisualustalla 39A 14.10.2009
Sebastian (albumi)

| Sebastian Sebastian Karlsson |
| --- | --- | --- |

Studioalbumin tiedot
 Äänitetty : 2005–2006
 Julkaistu: 1. maaliskuuta 2006
 Formaatti: CD
 Tyylilaji: poprock, vaihtoehtorock
 Levy-yhtiö: RCA, Sony BMG
Listasijoitukset
  Sverigetopplistan: 1.
Sebastianin muut julkaisut
|   | Sebastian 2006 | The Vintage Virgin 2007 |
Sebastian on ruotsalaislaulaja Sebastianin debyyttialbumi, joka julkaistiin 1. maaliskuuta 2006. Se nousi Ruotsissa usean viikon ajaksi listakärkeen, ja se saavutti kultalevyrajan (30 000 kappaletta).
Albumin suurin hitti oli 1. helmikuuta singlenä julkaistu Do What You're Told -kappale, joka piti neljän viikon ajan hallussaan Ruotsin singlelistan ykköstilaa. Toinen singlejulkaisu oli avausraita Indifferent.
Kappaleet

Indifferent – 3.56
Bring Me Some Water – 4.10
Do What You're Told – 3.59
Life on Mars – 3.36
Birthmarks – 3.29
This House Is Not for Sale – 3.40
Stay Real – 3.53
Start Me Up – 3.27
Human – 3.44
Diamond – 3.27
Sagnes-et-Goudoulet

| Sagnes-et-Goudoulet |
| --- | --- |
 Näkymä Sagnes-et-Goudoulet’n kylään
 Sagnes-et-Goudoulet
 Koordinaatit: 44°47′28″N, 04°13′36″E 
Valtio:  Ranska
Alue:  Auvergne-Rhône-Alpes
Departementti:  Ardèche
Arrondissementti:  Largentière
Pinta-ala:  
 – Kokonaispinta-ala:  25,02 km²
Väkiluku (2013):  128
 – Väestötiheys:  5,1 as./km²
Postinumero:  07450
Infobox OKVirheellinen NIMI-arvo: 
Sagnes-et-Goudoulet on kunta Ardèchen departementissa Ranskassa. Siellä on arviolta 128 asukasta (vuonna 2013) ja sen pinta-ala on 25,02 neliökilometriä.
Aiheesta muualla

Kuvia tai muita tiedostoja aiheesta Sagnes-et-Goudoulet Wikimedia Commonsissa
Saraburi

| Saraburi เทศบาลเมืองสระบุรี |
| --- | --- |

 Saraburi
 14°31′44″N, 100°54′40″E 
Valtio:  Thaimaa
Provinssi:  Saraburi
Väestö
Väkiluku:  67 000
 www.tmsbr.go.th 
Saraburi on kaupunki Thaimaassa, Pa Sak -joen rannalla, noin 100 kilometriä maan pääkaupungista Bangkokista pohjoiskoilliseen. Saraburi on Saraburin provinssin pääkaupunki. Kaupungin asukasluku on noin 67 000, mikä tekee siitä Saraburin provinssin suurimman.
Rukkirahun majakka

Rukkirahun majakka
| --- | --- |
Sijainti:  Rukkirahu, Haapsalun kaupunki, Läänemaa Viro
Vesistö:  Väinämeri 
| --- | --- |
Korkeus:  18 m 
| --- | --- |
Valmistunut:  1860 (puinen merimerkki) 1895 (puinen merimerkki) 1916 (ensimmäinen  majakka puusta) 1940 (nykyinen) 2001
Automatisoitu:  1996
| --- | --- |
Valon korkeus:  16 m 
Valonkanto:  11 km 
Valon ominaisuudet:  Fl(2) WR 6s 
| --- | --- |
ARLHS:  EST073 
Admiralty:  C3652.1 
NGA:  116-12588.1 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Rukkirahun majakka sijaitsee Virossa Rukkirahun saarella Väinämeressä kaksi merimailia Rohukülasta länteen. Se ohjaa laivoja Heltermaan ja Rohukülan välillä olevalla väylällä.
Historia

Saarella oli ensimmäinen merimerkki vuonna 1860. Se oli 11 metriä korkea puinen pyramidi, jonka korkeus merenpinnasta oli 12 metriä ja se näkyi 4 merimailin päähän merelle. Maamerkki uusittiin vuonna 1895. Puinen majakka rakennettiin vuonna 1916. Vuonna 1925 majakkaan asennettiin vilkkuva lamppu, joka oli 17 metriä korkealla, merenpinnasta 19 metriä. Se näkyi 9 merimailin päähän.
Vuonna 1940 rakennettiin betoninen valkoinen torni, jossa on lyhtyhuone ja parvek. Sen korkeus on 16 metriä ja siinä on automaattivalaisin. Siinä oli radioisotooppinen termosähkögeneraattori vuoteen 1990, jolloin se poistettiin ja tilalle tulivat aurinkokennot.
Valojen sektorit vaihtelivat vuosien varrella.  Nykyisin ovat käytössä seuraavat:
| Väri | Asteet | Sektorin leveys |
| --- | --- | --- |
| Valkoinen | 14,0°–104,0° | 90,0° |
| Punainen | 104,0°–194,0° | 90,0° |
| valkoinen | 194,0°–211,0° | 17,0° |
| valkoinen | 211,0°–216,0° | 5.0° |
| punainen | 216,0°–243,0° | 27,0° |
| valkoinen | 243,0°–283,0° | 40.0° |
| punainen | 283,0°–14.0° | 91.0° |
Aiheesta muualla

Kuvia tai muita tiedostoja aiheesta Rukkirahun majakka Wikimedia Commonsissa
Rukkirahu 360° panoraama / ilmakuva
Samuel Webbe

Samuel Webbe (1740 Minorca – 25. toukokuuta 1816) oli englantilainen säveltäjä ja urkuri.
Minorcalla syntynyt Webbe vietti lapsuutensa Lontoossa. Webben isä kuoli kun hän oli sylivauva, ja hänen äitinsä palasi Lontooseen, jossa hän kasvatti poikansa ankarissa oloissa. Webbe meni 11-vuotiaana oppipojaksi arvostetulle huonekalupuusepälle, ja ensimmäisen oppivuoden aikana hänen äitinsä kuoli. Webbe päätti hankkia itselleen koulutuksen. Hän huomasi kiinnostuksensa musiikkiin, kun häntä pyydettiin korjaamaan cembalon kaikukoppaa. Korjaustyön aikana hän opetteli soittamaan soitinta. Tämän jälkeen hän aloitti soitto-opinnot  Carl Barbandtin oppilaana.
Hän sai vuonna 1766 Catch Clubin palkintomitalin sävellyksestään "O That I Had Wings". Kaikkiaan hän sai 27 mitalia sävellyksistään, joita ovat esimerkiksi "Discord, Dire Sister", "Glory Be To the Father", "Swiftly From the Mountain's Brow" ja "To Thee All Angels". Muita hänen sävellyksiään ovat "When Winds Breathe Soft", "Thy Voice, O Harmony", and "Would You Know My Celia's Charms".
Webbe oli roomalaiskatolinen, ja vuonna 1776 hänestä tuli George Paxtonin seuraaja Sardinian suurlähetystön kappelin urkurina. Hän toimi tehtävässä vuoteen 1795. Hän oli myös Portugalin suurlähetystön kappelin urkuri ja kuoronjohtaja Lincoln's Inn Fieldsissä, joka oli Lontoossa ainoa paikka, jossa voitiin julkisesti käyttää katolista liturgiaa. Webbe sävelsi teoksensa "An Essay On the Church Plain Chant" (1782) jälkeen kokoelmat "Collection of Motetts" (1792) ja "A Collection of Masses for Small Choirs" (1795), joita kumpaakin on käytetty laajalti Britannian katolisissa kirkoissa ja 1800-luvulla muuallakin. Hänen motettejaan ja virsiään lauletaan edelleenkin Britannian katolisissa ja anglikaanisissa kirkoissa. Anglikaanisen kirkon "English Hymnal" sisältää kahdeksan Webben sävellystä, samoin "Liturgical Hymns Old And New" (1999) jota käytetään laajasti Britannian katolisissa kirkoissa, sisältää kahdeksan hänen sävellystään, muun muassa suositut sovitukset sävellyksistä  "O Salutaris Hostia" ja "Tantum Ergo for the Catholic service of Benediction". Hänen virsisävelmäänsä "Melcombe" lauletaan nykyisin usein niin anglikaanisissa kuin katolisissakin kirkoissa.
Webbe julkaisi yhdeksän kirjaa sävellyksistään vuosina  1764–1798. Nykyisin arvostetaan erityisesti hänen kaanoneitaan, joskin kirkkomusiikilla on ollut merkittävä vaikutus. Hän sävelsi myös yhden oopperan, The Speechless Wife, jonka ensiesitys oli Covent Gardenissa. 22. toukokuuta 1794.
Suomessa monen kuoron ohjelmistossa on Webben sävellys "Agnus Dei".
Aiheesta muualla

Samuel Webben sävellyksiä vapaasti saatavana
Samuel Webben sävellyksiä vapaasti saatavana
Kirjallisuutta

The Penguin Companion to Classical Music. By Paul Griffiths. London: Penguin Books, 2004.
Brown, James Duff. Biographical Dictionary of Musicians: With a Bibliography of English Writings on Music A. Gardner. (1886).
Barret, William Alexander. English Glees and Part-songs, London: Longmans, Green and Company, 1886.
Sagkrí

| Sagkrí Σαγκρί |
| --- | --- |
 Áno Sagkrín kylää.
 Sagkrí
 Koordinaatit: 37°2′28″N, 25°26′7″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  Kyläyhdyskunta
 – Kallikrates-koodi:  67020111
Väkiluku (2011):  537
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Sagkrí (kreik. Σαγκρί; myös Sangrí) on Kreikan kyläyhdyskunta (Τοπική Κοινότητα Σαγκρίου, Topikí Koinótita Sagkríou), joka sijaitsee Náxoksen saarella Kykladeilla. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kyläyhdyskunta kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön. Kyläyhdyskunnan väkiluku on 537 (vuonna 2011).
Sagkrín maisemia ja Demeterin temppelin rauniot.
Áno Sagkrín keskiaikainen Pyhän Nikolaoksen (Ágios Nikólaos) kirkko.
Sagkrín kyläyhdyskunta sijaitsee Náxoksen saaren keskiosissa noin 12 kilometriä kaakkoon saaren pääkaupungista Náxoksen kaupungista eli Chórasta. Kyläyhdyskunnan suurin kylä on Áno Sagkrí (”Ylempi Sagkrí”), jonka väkiluku on 210. Muut kylät ovat Kanakári (49 asukasta), Kastráki (158), Káto Sagkrí (”Alempi Sagkrí”, 27) ja Mikrí Vígla (Mikrí Vívla, 93). Lisäksi kyläyhdyskuntaan kuuluu asumaton Panagían saari. Kylien vanha rakennuskanta on arkkitehtuuriltaan keskiaikaista, ja alueella on useita bysanttilaisaikaisia kirkkoja.
Sagkrí tunnetaan ennen kaikkea siellä sijaitsevista antiikin aikaisista Demeterin temppelin raunioista, jotka sijaitsevat Gýroulaksessa. Niiden lähellä toimii Gýroulaksen arkeologinen museo Sagkríssa. Temppelin lähellä on Pyhän Johanneksen (Ágios Ioánnis) kirkko. Áno Sagkríssa on 1000-luvulla rakennettu Pyhän Nikolaoksen (Ágios Nikólaos) kirkko. Pyhän Eustratioksen (Ágios Efstrátios) luostarissa toimii kansatieteellinen museo.
Aiheesta muualla

Kuvia tai muita tiedostoja aiheesta Sagkrí Wikimedia Commonsissa
Senpai ja kōhai

Japanilaisissa kouluissa senpai–kōhai-suhde on osa arkipäivän toimintaa jo varhaisesta iästä lähtien
Senpai (jap. 先輩, ’aiempi l. vanhempi kollega’) ja kōhai (jap. 後輩, ’myöhempi l. nuorempi kollega’) viittaavat japanin kielessä epämuodollisen, kahden henkilön välisen hierarkkisen suhteen osapuoliin. Tällaisia suhteita on esimerkiksi järjestöissä, työpaikoilla, kouluissa ja muissa organisaatioissa. Japanilainen yhteiskunta onkin senpai–kōhai-suhteiden läpitunkema.
Senpai–kōhai-suhde vaatii aina kaksi osapuolta ja luo osapuolten välille siteen siitä hetkestä lähtien, kun he ovat aloittaneet toiminnan organisaatiossa. Kōhai kunnioittaa senpain korkeampaa ikää ja kokemusta ja puhuu hänelle kohteliaammalla kielimuodolla.
Laajemmin suhde näkyy organisaatioissa ikä- ja työvuosien arvostuksen kautta: nuoret työntekijät eivät tavallisesti saa ylennyksiä heitä vanhempien työntekijöiden ohi, vaikka he olisivatkin osaavampia. Yhteiskunta arvostaa auktoriteettia, komentoketjua ja ikää. Erityisen vahvasti suhde ja samurai-sotilasluokan bushidō-perinne on näkyvillä esimerkiksi budōlajeissa, muun muassa judo-, kyūdō- ja kendō-seurojen harjoittelussa.
Devil’s Ground

| Devil’s Ground Primal Fear |
| --- | --- | --- |

Studioalbumin tiedot
 Äänitetty : House of Music -studio
 Julkaistu: 23. helmikuuta 2004
 Tuottaja(t): Mat Sinner & Achim Köhler
 Tyylilaji: power metal
 Levy-yhtiö: Nuclear Blast
Primal Fearin muut julkaisut
| Black Sun 2002 | Devil’s Ground 2004 | Seven Seals 2005 |
Devil’s Ground on Primal Fearin viides studioalbumi, joka julkaistiin 23. helmikuuta 2004.
Kappaleet

Metal Is Forever – 4.46
Suicide and Mania – 4.03
Visions of Fate – 4.49
Sea of Flames – 4.00
The Healer – 6.40
Sacred Illusion – 4.02
In Metal – 5.14
Soulchaser – 4.52
Colony 13 – 3.55
Wings of Desire – 6.45
Heart of a Brave – 4.54
Devil’s Ground – 2.06
Kappaleet > Rajoitetun painoksen bonuskappaleet

Die Young – 4.05 (Black Sabbath -cover)
Metal Is Forever – 4.47 (5.1 mix)
The Healer – 6.33 (5.1 mix)
Kokoonpano

Ralf Scheepers − laulu
Stefan Leibing − kitara
Tom Naumann − kitara
Mat Sinner − basso, laulu
Randy Black − rummut
Arvostelut

Allmusic:
Imperiumi: 8/10
Lords of Metal:
Soundi:
Aiheesta muualla

Devil's Ground discogs.com -sivustolla
Albumi Devil’s Ground Encyclopaedia Metallum -sivustolla (englanniksi)
Primal Fear
| --- | --- |
Studioalbumit:   Primal Fear  Jaws of Death  Nuclear Fire  Black Sun  Devil’s Ground  Seven Seals  New Religion  16.6 (Before the Devil Knows You’re Dead)  Unbreakable  Delivering the Black  Rulebreaker  Apocalypse  Metal Commando  Code Red 
Kokoelmat:   Metal Is Forever – The Very Best of Primal Fear  Best of Fear 
DVD:t:  The History of Fear
Sesleria serbica

| Sesleria serbica> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Lupikat Sesleria
Laji::  serbica
Kaksiosainen nimi
 Sesleria serbica  (Adam.) Ujhelyi 
Infobox OKNimi-testi OK: 
Sesleria serbica on heinäkasvien (Poaceae) heimoon, lupikoiden (Sesleria) sukuun kuuluva kasvi. Sitä on pidetty usein Sesleria rigida -lajin muunnoksena tai serpentiinialueilla kasvavana ekotyyppinä, mutta toisinaan myös omana lajinaan. Sesleria serbica on Balkanin alueella endeeminen kasvi, jota tavataan Bosnian ja Hertsegovinan itäosissa sekä keskisessä ja läntisessä Serbiassa. Sesleria serbica kasvaa vuorten ja kallioiden rinteillä serpentiini- sekä kalkkikivialueilla. Sesleria serbica on suojeltu kasvi Serbiassa.
Sesleria serbica on monivuotinen heinä, joka muodostaa laajoja, jopa halkaisijaltaan metrinlevyisiä mättäitä. Varret kasvavat noin 15–55 cm korkeiksi, tavallisimmin noin 25–45 cm korkeiksi. Lehtitupet ovat kellanvihreitä ja kielekkeet ovat lyhyitä. Lehtien pituus vaihtelee noin 4,5–45 cm väliltä ja leveys 0,6–1,4 mm väliltä. Ylin varsilehti on 0,2–1,7 cm pitkä. Lehtien mesofyllissä ei ole erikseen pylväs- ja hohkatylppykerroksia, vaan homogeeninen klorenkyymi täyttää mesofyllin kaikilta niiltä kohdilta, joissa ei ole johtosolukkoa tai sklerenkyymiä. Johtojänteet ovat poikkileikkaukseltaan liereitä ja keskenään erikokoisia. Johtojänteiden ympärillä on yhden solukerroksen paksuiset johtojännetupet. Lehtien abaksiaalisilla puolilla on yhdestä kuuteen sklerenkyymikannatinta. Kukintona on liereä sekä hieman pitkulainen tähkä, jossa on 7–20 tähkylää, tavallisimmin 11–16 tähkylää. Tähkylöissä on kaksi tai kolme kukkaa. Kaleet ovat keskenään erinäköiset, yksisuoniset, noin 3–8 mm pitkät ja 1–3 mm leveät. Ulkohelpeet ovat kalvomaiset, 3–5-suoniset ja noin 3–6 mm pitkät. Ulkohelpeissä on kolmesta viiteen vihnettä, joista keskimmäinen on isoin. Vihneiden pituus vaihtelee 0,4–1,4 mm väliltä. Sisähelve on suunnilleen samankokoinen tai lyhyempi kuin ulkohelve, kaksisuoninen ja lyhytvihneinen. Hedelmät ovat noin 2–3 mm pitkiä.
Rönkä

Rönkä on muun muassa seuraavien merkittävien suomalaisten sukunimi:
Antti Rönkä (s. 1996), kirjailija
Antti Rönkä (s. 1973), taidemaalari
Hanna Rönkä (1887–1949), Pelastusarmeijan upseeri, myöhemmin baptistievankelista
Jarmo Rönkä (s. 1957), pesäpalloilija
Jukka Rönkä, urheilutoimittaja
Matti Rönkä (s. 1959), toimittaja, kirjailija
Mia Rönkä (s. 1972), ympäristöekologian dosentti, kirjailija ja toimittaja
Oiva Rönkä (1913–1983), Mannerheim-ristin ritari
Otto Rönkä (s. 1987), toimittaja ja kirjailija
Reetta Rönkä (s. 1989), radiojuontaja ja toimittaja
Terhi Rönkä (s. 1975), pesäpalloilija.
Muita

Veljekset Rönkä, liha-alan yritys
Toivo Rönkä, hahmo Mämmilä-sarjakuvassa
Oy Rönkä Ab, Oratop-vaatevalmistajan alkuperäinen nimi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sarkkilanjärvi

Sarkkilanjärvi tarkoittaa seuraavia:
Sarkkilanjärvi, järvi Hämeenkyrössä
Sarkkilanjärvi, järvi Ikaalisissa
Sarkkilanjärvi, kaupunginosa Ikaalisissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sarkkilanjärvi”, voi hakea sivunnimihaulla, laajalla sivunnimihaulla tai tekstihaulla.
Rukoillaan äiti (olen kypsä nyt)

| Rukoillaan äiti (olen kypsä nyt) 70-luvun vihannekset |
| --- | --- | --- |

EP-levyn tiedot
 Julkaistu: 28. maaliskuuta 2014
 Tuottaja(t): Petri A Hirvonen
 Tyylilaji: ramopunk
 Kesto: 10.31
 Levy-yhtiö: Woimasointu
70-luvun vihannesten muut julkaisut
| 70-luvun vihannekset 2008 | Rukoillaan äiti (olen kypsä nyt) 2014 | Non-Stop 2014 |
Rukoillaan äiti (olen kypsä nyt) on 70-luvun Vihannesten EP, jonka Woimasointu julkaisi 28. maaliskuuta 2014. Levy sisältää neljä kappaletta, joista kaksi ensimmäistä on yhtyeen tulevalla albumilla Non-Stop. Kaksi viimeistä kappaletta on äänitetty akustisesti vain tätä julkaisua varten, ja ne julkaistaan tässä muodossa vain tällä julkaisulla. Nimikappale on käännös Jason & the Scorchersin Fervor-minialbumilla ilmestyneestä kappaleesta "Pray For Me Mama (I'm a Gypsy Now)".[lähde? ]
Kappaleet

Rukoillaan äiti (olen kypsä nyt) – 3.17 (säv. ja san. Jeff Johnson, Jason Ringenberg, suom. sanat Petri Pajunen, sov. 70-luvun Vihannekset)
Maanalainen armeija – 3.28 (säv. ja san. Petri Pajunen, sov. 70-luvun Vihannekset)
Elävä kuollut – 1.34 (säv. ja san. Michka Hoffrén)
Kaukoputki – 2.12 (säv. ja san. Petri Pajunen)
Tuotanto

Petri A Hirvonen – tuottaja, äänittäjä, miksaaja, kannet
Tuomo Valtonen – masteroija
Tonde Hietomaa – kannen piirros
Aiheesta muualla

Levyt-osio yhtyeen kotisivuilla (Arkistoitu – Internet Archive)
Samuel Wacklin

Samuel Wacklin (marraskuussa 1710 Oulu – 19. marraskuuta 1780 Laihia) oli suomalainen kirkkoherra, suomentaja ja herrnhutilaisuuden kannattaja.
Wacklinin vanhemmat olivat Oulun postimestari Mikael Wacklin (k. 1737) ja Helena Paldanius. Hän kävi Oulun triviaalikoulua ja pääsi ylioppilaaksi Turussa 1727.
Wacklin oli Oulun triviaalikoulun apologistana 1730–1731 ja kotiopettajana kuninkaallisen sihteerin Jakob Wilden perheessä Tukholmassa 1731–1734. Hänestä tuli sitten Turun linnansaarnaaja 1735 ja Laihian kirkkoherra 1746. Wacklin oli synodaaliväitöksen respondenttina pappeinkokouksessa Turussa 1739. Hänet tuomittiin virantoimituksesta pidätettäväksi yhden vuoden ajaksi, mutta hänet armahdettiin 1767.
Samuel Wacklin oli naimisissa vuodesta 1736 Turun linnansaarnaajan Petter Forteliuksen (1705–1735) lesken Elisabet Björmanin (k. 1791) kanssa. Wacklinin veljiä olivat muotokuvamaalari Isak Wacklin (1720–1758) ja oululainen kauppias ja laivanvarustaja Mikael Wacklin (k. 1763).
Teoksia

För mer än nödigt hållas bör sitt sinn och andemåhl wed det man något wichtigt giör at pröfwa hwad man tåhl. Betrachtat, då mästaren i Guldsmeds ämbetet, ... herr Johan Collin brudgummen, samt ... jgf. Elisabet Wacklin bruden, ett christeligit ächta-förbund med hwar annan ingingo, hwilket med kyrckiones ceremonier blef bekräftat i Uhleå den 25 martii åhr 1729. Och förestält af S. W. Åbo 1729
Turun suomalaisen seuracunnan walitus-wirsi sen uscollisen Jesuxen Christuxen palwelian Isaac Björklundin, muinen ollehen th[e]ologiae professorin, ja Suomen seuracunnan kircko-herran Turusa täldä lähdön ylitze joca ... 53. ajast. ja wähän päälle elettyäns, autuallisen cuoleman cautta, tuli Jumalan tygö poisotetuxi 30. p- tammicuusa 1740 ja hänen ruumis 12. p. helmecuusa Turun duomio-kirckohon haudatuxi. Surullisella Mielellä Weisattu. Turusa prändätty Johan Christopher Merckellildä, 1740
Suomennoksia

Muutamat sen oikian uuden syndymisen ia hengen uudistuxen tundomerkit, yxikertaiselda talonpojalda ensist saxan kielinkirjoitetut, ynnä walituxen kanßa uuden syndymisen wäärinkäyttämisen ylitze. Ruotzin kielestä suomexi käätyt. Stockholmisa präntätty waldacunnan historiographin tykönä, Hartwig Gerckenildä, wuona 1732, myöhempiä painoksia 1775, 1798 (alkuteos Kenn-Zeichen der Wahren Wiedergeburth und Erneurung des Geistes, tekijä ehkä August Hermann Francke)
Totisen käändymisen harjoitus eli tie, jota Jumalata racastawaisen ihmisen Jumalan mielen jälken elincautenansa waeldaman pitä, Arthur Dentildä ynnä 100. Jumalan pyhäsä sanasa perustettuin christillisyden ojennus=nuorain canssa. Jumalata, autuutta ja oikiata catumusta racastawille suomalaisille hywäxi, ruotzin kielestä suomexi käätty. Stockholmisa prändätty waldakunnan historiograph. tykönä, Hartwig Gerkenildä, wuonna 1732, myöhempiä painoksia 1766, 1775, 1798 (alkuteos The hand-maid of repentance)
D. Johan Arndin paradisin yrti-tarha, täynnäns christillisiä awuja, kaikille hywille christityille ja ahkeroille rukoilioille suurexi hyödytyxexi, suomexi käätty. Toinen ylöspano, Turuusa, prändätty J. C. Frenckellin ja pojan tykönä, wuonna 1819
Aiheesta muualla

Samuel Wacklinin elämäkerta Kansallisbiografiassa
Isak Wacklinin vuonna 1755 maalama muotokuva veljestään Samuel Wacklinista (Kansallisgalleria - Taidekokoelmat) (Arkistoitu – Internet Archive)
Sarkkilanjärvi (kaupunginosa)

| Sarkkilanjärvi |
| --- | --- |
Kaupunki:  Ikaalinen
Kaupunginosa nro:  9
Postinumero(t):  39500
Sarkkilanjärvi on Ikaalisten 9. kaupunginosa. Se on saanut nimensä samannimisen järven mukaan. Sarkkilanjärvi rajoittuu pohjoisessa ja idässä Kyrösjärveen, etelässä Kolmostiehen ja lännessä Patrakantiehen sekä Läykkälän kaupunginosaan.
Sarkkinen

Sarkkinen voi tarkoittaa seuraavia:
Sarkkinen, järvi Vihdissä Nuuksion kansallispuiston alueella
Hanna Sarkkinen (s. 1988), Vasemmistoliiton kansanedustaja
Jesse Sarkkinen (s. 1995), YouTube-videoiden tekijä
Kaija Mainio-Sarkkinen (1965–2016), pituushyppääjä
Paavo Sarkkinen (1937–2023), diplomi-insinööri ja virkamies, merenkulkuneuvos
Saara Kesävuori, aik. Sarkkinen (s. 1959), kirjailija
Terttu Sarkkinen (1931–2023), keihäänheittäjä
Tuukka Sarkkinen (s. 1999), pesäpalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sarkkinen”, voi hakea sivunnimihaulla, laajalla sivunnimihaulla tai tekstihaulla.
Sagopa Kajmer

Sagopa Kajmer
Sagopa Kajmer (s. 1978) on turkkilainen rap-artisti ja DJ.